CELEX: 22014D0073
Language: hr
Date: 2014-05-16 00:00:00
Title: Odluka Zajedničkog odbora EGP-a br. 73/2014 od 16. svibnja 2014. o izmjeni Priloga I. (Veterinarska i fitosanitarna pitanja) Sporazumu o EGP-u

30.10.2014   
            
            
               HR
            
            
               Službeni list Europske unije
            
            
               L 310/19
            
         ODLUKA ZAJEDNIČKOG ODBORA EGP-a
   br. 73/2014
   od 16. svibnja 2014.
   o izmjeni Priloga I. (Veterinarska i fitosanitarna pitanja) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru (dalje u tekstu: „Sporazum o EGP-u”), a posebno njegov članak 98.,
   budući da:
   
               (1)
            
            
               Direktivu Komisije 2010/60/EU od 30. kolovoza 2010. o utvrđivanju određenih odstupanja kod stavljanja na tržište mješavina sjemena krmnog bilja namijenjenih za uporabu u očuvanju prirodnog okoliša (1) treba uključiti u Sporazum o EGP-u.
            
         
               (2)
            
            
               Ova se Odluka odnosi na zakonodavstvo o fitosanitarnim pitanjima. Zakonodavstvo o fitosanitarnim pitanjima ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno sektorskim prilagodbama Priloga I. Sporazumu o EGP-u. Ova se Odluka stoga ne primjenjuje na Lihtenštajn.
            
         
               (3)
            
            
               Prilog I. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   U poglavlju III. Priloga I. Sporazumu o EGP-u iza točke 57. (Odluka Komisije 2011/180/EU) umeće se sljedeće:
   
               „58.
            
            
               
                  32010 L 0060: Direktiva Komisije 2010/60/EU od 30. kolovoza 2010. o utvrđivanju određenih odstupanja kod stavljanja na tržište mješavina sjemena krmnog bilja namijenjenih za uporabu u očuvanju prirodnog okoliša (SL L 228, 31.8.2010., str. 10.).
               Odredbe Direktive, u smislu ovog Sporazuma, sadrže sljedeće prilagodbe:
               Tekst članka 1. točke (a) zamjenjuje se sljedećim:
               ‚‚izvorišno područje’ znači područje s vrstom vegetacije od posebne važnosti za očuvanje biljnih genetskih izvora koje je određeno u skladu s nacionalnim propisima.’”
            
         Članak 2.
   Tekstovi Direktive 2010/60/EU na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 17. svibnja 2014. pod uvjetom da su sve obavijesti iz članka 103. stavka 1. Sporazuma o EGP-u podnesene Zajedničkom odboru EGP-a (2).
   Članak 4.
   Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
   
      Sastavljeno u Bruxellesu 16. svibnja 2014.
      
         
            Za Zajednički odbor EGP-a
         
         
            Predsjednik
         
         Gianluca GRIPPA
      
   
   
      (1)  SL L 228, 31.8.2010., str. 10.
   
   
      (2)  Ustavni zahtjevi nisu navedeni.